Title: Δημιουργική γραφή και αφήγηση

Προσεγγίζοντας δημιουργικά ένα αφηγηματικό κείμενο

Text χωρίς τίτλο

Η γιαγιά

Γιαγιά πες μου ξανά το παραμύθι. Ξεκινά από όπου θες, Να, αν θες από τότε που πρωτοπήγαινε στο χωριό των λύκων.

Τον πρώτο καιρό στο χωριό η Λένκω και οι δικοί της περνούσαν δύσκολα. Χρόνια αχαμνά, τότε για όλο τον κόσμο, όχι μόνο για τους ξενομερίτες.Η μάνα τους δούλευε σε κάτι ξερικά χωράφια μαζί με τον πατέρα, ενώ η Λένκω πρόσεχε τ΄ αδέρφια της στο σπίτι.  Τους είχαν δώσει οι ντόπιοι μία καλύβα στην άκρη του χωριού που πιο πολύ στάβλος έμοιαζε σπίτι δεν έμοιαζε. Η Λένκω  μαγείρευε, τάιζε τα παιδιά, τα κοίμιζε, φρόντιζε το σπίτι. Από τη μία μεριά σκούπιζε από την άλλη γέμιζε σκόνη.Τι να ΄κανε όμως; “ Σπίτι μπορεί να μην έχουμε ανοικοκέρευτους  τους όμως δεν θα μας πουν”  πεισμάτωνε η μάνα της. Τώρα τι σόι νοικοκύρηδες χωρίς σπίτι δεν το καταλάβαινε η Λένκω, αλλά πού να μιλήσει;  Κοτούσε; Τότε που ζούσαν στην πατρίδα πριν τους σηκώσουν με τη βία οι Τούρκοι, ήταν αλλιώς. Το σπίτι τους δίπατο με μία μαρμάρινη σκάλα, ξεχώριζε σ’ όλο το χωριό. Είχε χαγιάτια, μεγάλα παράθυρα, μπαλκόνια. Στην αυλή είχαν πηγάδι και μεγάλο κήπο με λουλούδια. Η Λένκω, μικρό κορίτσι, μάθαινε να δουλεύει τον αργαλειό. Ύφαιναν με τη μάνα της από το πρωί μέχρι το σούρουπο κουρτίνες, κιλίμια, τραπεζομάντιλα, μάλλινα και μεταξωτά.

Διαβάζω το κείμενο

Text χωρίς τίτλο

Είχαν πολλά χωράφια εκεί ο πατέρας είχε στη δούλεψή του είκοσι εργάτες χριστιανούς και μουσουλμάνους. Καβαλικεύει και ένα μαύρο άλογο που το ζήλευε όλο το χωριό. Τον έβλεπε η Λένκω κάθε πρωί να ξεκινάει από το σπίτι για να πάει στα χωράφια και τον καμάρωνε. Το απόγευμα έπαιρνε και αυτή καμιά φορά το άλογο και έκανε βόλτα στη ρεματιά. Είχε και μία φωτογραφία πάνω στο άλογο, που τη φιλούσε μες στο μαξιλάρι της, ανάμεσα από τ’  άχερα. Τους έδιωξαν όμως. Τους τα άρπαξαν όλα, ελάχιστα μπόρεσαν μαζί τους να πάρουν. Περπατούσαν μέρες, βδομάδες ολόκληρες, έπεσαν τα νύχια τους απ’ το περπάτημα. Μέχρι που βρήκαν καταφύγιο στο χωριό,τους είπαν ότι εκεί μπορούσαν να δουλέψουν, να φάνε μία μπουκιά ψωμί. Στο χωριό είχε Βούλγαρους Τούρκους κι Έλληνες, καθένας και από έναν μαχαλά. Είχε όμως και κάτι άλλο που δεν το ‘ βλεπες με την πρώτη ματιά. Τους ανθρωπόλυκους. Ήταν κάτι άνθρωποι που δεν τους ξεχώριζες απ’ τους άλλους ανθρώπους, σαν τους έβλεπες έξω στον δρόμο στο καφενείο ή στα χωράφια. Στα σπίτια  τους μέσα, όμως, βγάζαν τη μουτσούνα τ’ ανθρώπου που φορούσαν και φανερώνονταν τα λυκίσια μάτια τους, τα κοφτερά τους δόντια, τα νύχια τα γαμψά έτοιμα, να κατασπαράξουν όποιον δεν έκανε αυτό που βούλονταν εκείνοι. Η Λένκω και οι δικοί της πού να το καταλάβουν. Τη δουλειά τους κοιτούσαν. Τους έδωσε το κράτος κλήρο τριάντα στρέμματα, δούλεψαν σκληρά, τα κάναν εξήντα και εκατό μετά, σουλούπωσαν και το σπιτάκι τους, νοικοκυρεύτηκαν σιγά-σιγά, προκόψανε.

Διαβάζω το κείμενο

Text χωρίς τίτλο

Κι όταν ήρθαν προξενιά για να ζητήσουν την κόρη τους για τον Ναστούλη, ένα ντόπιο παλικάρι, τη δώσανε με χαρά Έγινε ο αρραβώνας, έγινε ο γάμος, φτιάξαν δικό τους σπίτι οι νιόπαντροι, σε λίγο σκάρωσαν και τα κουτσούβελα τους. Μα η Λένκω γρήγορα θα το μάθαινε πως ο Ναστούλης κράταγε απ΄ τη γενιά των ανθρωπόλυκων. Δεν κρύβονται εύκολα αυτά πίσω απ’ την πόρτα του σπιτιού σου. Κι όταν το πήρε χαμπάρι, πήγε σε μία ξαδέρφη του άντρα της, την Ειρήνη. Ήθελε η έρμη Λένκω να της δείξει τα μαύρα σημάδια που της έκανε ο άντρας της στο σώμα, και τα πιο μαύρα στην ψυχή. Να κλάψει σε καποιανού την αγκαλιά, γιατί δεν ήθελε να δώσει στεναχώρια στους δικούς της.  Όμως δεν είχε υπολογίσει ότι κι η Ειρήνη από το ίδιο σόι ήτανε με κείνον.  Απέξω άνθρωπος μα μέσα λύκος. Την κοίταξε άγρια, “κάτι θα του κανες” της λέει “μη σου ξεφύγει καμιά κουβέντα και το μάθει ο κόσμος σ’ έφαγα”. Απόκαμε η Λένκω, κόπηκανε τα πόδια της, μόνη και αβοήθητη σαν πρόβατο μέσα στους λύκους.  Μα κείνη ήταν τώρα η οικογένειά της. Αυτός μία μέρα θα μας φάει όλους σκέφτηκε.  Θα ζήσει αυτός καλά, για μας δεν ξέρω.

Άιντε κοιμήσου τώρα, τζιέρι μου.

Κιοσσες Σπύρος, Τα πρωτοβρόχια (σσ. 16 -190) εκδ Μεταίχμιο

Κατανόηση

Text χωρίς τίτλο

Η Λένκω μιλάει για τα παιδικά της χρόνια :

Γράφω ένα κείμενο αυτοπαρουσίασης της ηρωίδας σε α΄ενικό πρόσωπο, υποθέτοντας ότι έχει επισκεφτεί έναν ειδικό ψυχικής υγείας, προκειμένου να τη βοηθήσει να πάρει μια απόφαση.

Στη συνέχεια με τη βοήθεια του εργαλείου https://www.voki.com/  επιλέγω  έναν ψηφιακό αντιπρόσωπο (avantar) που θα αντιπροσωπεύει τη Λένκω και θα μιλάει για τη ζωή της.

(παράδειγμα): https://tinyurl.com/2hx9majy

Ερμηνεία

Text χωρίς τίτλο

Η Λένκω συναντά την Ειρήνη:

Δραματοποιώ τη σκηνή της συνάντησης των δύο γυναικών, δημιουργώντας ένα κόμικ με τη χρήση του εργαλείου Pixton

(https://www.pixton.com/student-comic-builder)

Εναλλακτικά (διαφοροποιημένη διδασκαλία):

Η Λένκω επικοινωνεί με την Ειρήνη μέσω sms:

https://www.classtools.net/SMS/

Κριτική

Text χωρίς τίτλο

Υποθέτω ότι η Λένκω αποφασίζει να μοιραστεί τα διλήμματα της στο προφίλ της σε κάποιο κοινωνικό δίκτυο

Γράφω ένα κείμενο με τις σκέψεις τους προβληματισμούς και τα διλήμματα  της, καθώς αντιλαμβάνεται σταδιακά το χαρακτήρα του άντρα της (πρωτοπρόσωπη αφήγηση, εξομολογητικό ύφος), το οποίο θα προορίζεται για ανάρτηση σε κάποιο κοινωνικό δίκτυο.

Στη συνέχεια επιλέγω έναν υποθετικό/ή φίλο/ή ή συγγενή της Λένκως και αφού διαβάσω τις αναρτήσεις επιχειρώ να απαντήσω , δημιουργώντας ένα διαλογικό κείμενο.

Η ανάρτηση μπορεί να γίνει με τη βοήθεια του : https://www.classtools.net/FB/home-page

 (παράδειγμα): https://www.classtools.net/FB/202210-g9dpZc

Δημιουργία

Text χωρίς τίτλο

Δελτίο ειδήσεων με την υπόθεση της Λένκως (έκτακτη επικαιρότητα)

Audio Recorder χωρίς τίτλο

Podcast: Η  Λένκω αποφασίζει να καταγγείλει το σύζυγό της και γίνεται πρόσωπο της επικαιρότητας.

Ηχογραφώ μια συνέντευξη της

Δημιουργία

Text χωρίς τίτλο

Δελτίο ειδήσεων: η υπόθεση ενδοοικογενειακής βίας γίνεται τίτλος ειδήσεων:

Χρήση του εργαλείου:

https://www.classtools.net/breakingnews/

Και μια πινελιά διακαλλιτεχνικότητας...

Text χωρίς τίτλο

Ζωγραφίζω τα συναισθήματα της Λένκως:

 Ψηφιακή έκθεση ζωγραφικής με θέμα:

Η γυναίκα θύμα ενδοοικογενειακής βίας

 Αξιοποίησης εργαλείου Art steps

Μαθητική εργασία (παράδειγμα)

https://www.artsteps.com/view/634b213289c121570861ba11